Christoph Konrad

Christoph KONRAD (n. 28-a de aŭgusto 1957 en Bochum Nordrhein-Westfalen estas membro de la eŭropa parlamento ekde 1994, do ekde la 4a periodo. Li ankaŭ estis parlamentano en la 5a kaj 6a periodo. Li estas Eŭropa Parlamentano de la CDU por Nordrejn-Vestfalio ene de la Eŭropa Popola Partio. 

 Persono 
Konrad naskiĝis en Bochum, Nordrejn-Vestfalio je la 28-a de aŭgusto 1957. Li fariĝis membro de la Junge Union (junulara organizo de la kristandemokrata partio de Germanio) en la jaro 1972. En 1974 li membriĝis en la kristandemokrata partio. Konrad studis politikon kaj juron en la universitato de Bochum kaj doktoriĝis en 1990. Li havas edzinon kaj du infanojn. 

 Laboro kiel Parlamentano 
Ene de la parlamento li estas ano de la Komisiono pri Ekonomia- kaj Monpolitiko. Krome li estas en la delegacio pri rilatoj al Usono. Krome li estas anstataŭanto en la jenaj komisionoj:
 Komisiono pri Ekstera Politiko
 Subkomisiono pri Sekureco kaj Defendo
 Delegacio por la Rilatoj inter la Parlamento kaj la NATO

 Eksteraj ligiloj 
 http://www.dr-christoph-konrad.de/personalia/personaliaindex.htm 
 http://www.europarl.europa.eu/members/expert/committees/view.do?language=DE&id=2225

Kategorio:Germanaj politikistoj
Kategorio:Naskiĝintoj en 1957